
REFERAT
privind  închirierea  prin atribuire directă  a unui  spaţiu din incinta Scolii Gimnaziale nr. 21 „Vicentiu Babes”,  situat în Timişoara,
 str. S. Barnutiu nr. 9, catre Asociatia Alma Medica Timisoara

             Se supune spre analiză  Comisiilor din cadrul Consiliului Local al Municipiului Timişoara  materialul întocmit de Direcţia Instituţii Şcolare, Medicale, Sportive şi Culturale Compartiment Scoli, privind închirierea  spaţiului  din incinta Scolii Gimnaziale nr. 21 „Vicentiu Babes”   situat în Timişoara, str. S. Barnutiu nr. 9, catre Asociatia Alma Medica. Imobilul scolii este compus din constructie cu 1 etaj (scoala) si teren construit si neconstruit in suprafata de 1.650 mp.
             Prin cererea inregistrata la Primaria Municipiului Timisoara, cu nr. SC 2013-025216/05.09.2013, Asociatia Alma Medica a solicitat inchirierea prin atribuire directa pe o perioada de 5 ani,  a unor spatii  in suprafata totala de  345 mp. La etajul cladirii in suprafata de 247 mp sunt solicitate 4 sali de clasa, iar la subsol sunt solicitate urmatoarele spatii: 2 sali in suprafata de 30 mp, destinate pentru secretariat si directiune; 1 sala in suprafata de 62 mp cu destinatia de laborator de nursing si o sala in suprafata de 6 mp cu destinatia de biblioteca. Activitatea de invatamant a Colegiului Alma Medica, se va desfasura dupa terminarea programului de invatamant al unitatii de invatamant preunivesitar de stat.
            In sedinta din data de 12.09.2013 a Comisiei de analiză a spaţiilor temporar disponibile situate în imobilele instituţiilor şcolare, medicale, sportive şi culturale, aflate în proprietatea Municipiului Timişoara, constituita in baza HCLMT nr. 186/29.03.2013, s-a avizat favorabil atribuirea prin închiriere directă, pe o perioada de 4 ani a spaţiului de 345 mp,  
din care 247 mp ( 4 sali de clasa) sunt situate la etajul cladirii, iar la subsol urmatoarele: 2 sali in suprafata de 30 mp, destinate pentru secretariat si directiune; 1 sala in suprafata de 62 mp cu destinatia de laborator de nursing si o sala in suprafata de 6 mp cu destinatia de biblioteca.  Comisia a propus includerea in contractul de inchiriere a urmatoarei clauze: condiţia ca, contractul de inchiriere poate inceta in mod unilateral la initiativa Municipiului Timisoara, in cazul in care spatiul din imobilul mentionat, unde isi desfasoara activitatea Colegiul Alma Medica, va fi necesar  pentru a deservi alte proiecte de  interes public local. Imobilul este înscris in CF nr. 413951 Timişoara provenit din CF vechi nr. 5, nr. top./ CAD C1- 5472, aflat în  proprietatea publică a Municipiului Timisoara
Solicitarea de inchiriere a Asociatiei Alma Medica catre Scoala Gimnaziala nr. 21 „Vicentiu Babes” Timisoara, a fost aprobata de unitatea scolara, in sedinta Consiliului de Administratie din data de 03.09.2013.  
            Asociaţia  Alma Medica este  o asociaţie fără scop patrimonial  pe durată nelimitată conform  Certificatului eliberat  de Judecătoria Timişoara la data de 07.10.2009 , Dosar nr. 14149/325/2009.
            Având în vedere cele de mai sus, solicităm Consiliului Local al Municipiului Timişoara să analizeze  şi să aprobe:
1. Închirierea prin atribuire directă a spaţiului din imobilul, Scolii gimnaziale nr. 21 „Vicentiu Babes” situat în Timişoara, str. S. Barnutiu nr. 9  cu suprafaţa utilă totală de 345 mp, din care 247 mp ( 4 sali de clasa) sunt situate la etajul cladirii, iar la subsol urmatoarele: 2 sali in suprafata de 30 mp, destinate pentru secretariat si directiune; 1 sala in suprafata de 62 mp cu destinatia de laborator de nursing si o sala in suprafata de 6 mp cu destinatia de biblioteca, către  Asociaţia Alma Medica pentru desfăşurarea activităţii de învăţământ a Colegiului Alma Medica Municipiul Timisoara.
2. Închirierea va fi pe o perioadă de 4  ani începând cu data  adoptării hotărârii consiliului local, la un tarif de 2,5 lei/mp/ lună.
3. Modalitatea  privind  condiţiile de închiriere se  va stabili printr-un contract de închiriere, încheiat  între  Municipiul Timişoara în calitate de locator (proprietar) reprezentat prin  Primar şi Asociaţia  Alma Medica  în calitate de locatar (chiriaş).

